Virallinen lehti nro C 056 , 23/02/1998 s. 0027



A4-0023/98 Ehdotus Euroopan parlamentin ja neuvoston direktiiviksi liitettävistä telelaitteista ja niiden vaatimustenmukaisuuden vastavuoroisesta tunnustamisesta (KOM(97)0257 - C4-0275/97 - 97/0149(COD)) Ehdotus hyväksyttiin seuraavin tarkistuksin: (Tarkistus 1) Nimi >Alkuperäinen teksti> Ehdotus Euroopan parlamentin ja neuvoston direktiiviksi liitettävistä telelaitteista ja niiden vaatimustenmukaisuuden vastavuoroisesta tunnustamisesta >EP:n äänestyksessä hyväksytty teksti> Ehdotus Euroopan parlamentin ja neuvoston direktiiviksi radio- ja telepäätelaitteista ja niiden vaatimustenmukaisuuden vastavuoroisesta tunnustamisesta >EP:n äänestyksessä hyväksytty teksti> (Ilmaus «liitettävät telelaitteet» korvataan koko tekstissä ilmauksella «radio- ja telepäätelaitteet») (Tarkistus 2) Johdanto-osan 3 a kappale (uusi) >EP:n äänestyksessä hyväksytty teksti> 3a. radiolähetyksiä käyttävien telepäätelaitteiden ja verkkojen sekä johdotetulla yhteydellä liitettyjen laitteiden kasvavan merkityksen vuoksi radio- ja telepäätelaitteiden valmistusta, myyntiä ja käyttöä koskevien määräysten olisi katettava tällaisten laitteiden molemmat luokat; (Tarkistus 3) Johdanto-osan 10 kappale >Alkuperäinen teksti> 10. liitettävien telelaitteiden osuus sellaisten rajallisten varojen kuten radiotaajuusspektrin käytöstä voi olla liian suuri, >EP:n äänestyksessä hyväksytty teksti> 10. sellaisten rajallisten varojen kuten radiotaajuusspektrin tekniikan nykyisen tason mukainen mahdollisimman tehokas käyttö on varmistettava ja sitä on tuettava, (Tarkistus 4) Johdanto-osan 14 kappale >Alkuperäinen teksti> 14. televiestintä on ratkaisevan tärkeää vammaisten henkilöiden hyvinvoinnin ja työllisyyden kannalta, jotka ovat huomattava ja kasvava väestöryhmä Euroopassa, >EP:n äänestyksessä hyväksytty teksti> 14. televiestintä on ratkaisevan tärkeää vammaisten henkilöiden, jotka ovat huomattava ja kasvava väestöryhmä Euroopassa, hyvinvoinnin ja työllisyyden kannalta; sen vuoksi telelaitteet olisi mahdollisuuksien mukaan suunniteltava siten, että vammaiset voivat käyttää niitä ilman niiden mukauttamista tai mahdollisimman vähäisin mukautuksin, (Tarkistus 5) Johdanto-osan 20 a kappale (uusi) >Alkuperäinen teksti> . >EP:n äänestyksessä hyväksytty teksti> 20a. tällä direktiivillä ei rajoiteta hyväksyttyjen radioamatöörien harjoittamaa radio- ja telepäätelaitteiden ei-kaupallista kokoamista, muuntamista tai käyttöä radioamatööreille tarkoitetuissa radio- ja satelliittipalveluissa, (Tarkistus 6) 1 artikla >Alkuperäinen teksti> Tällä direktiivillä perustetaan Euroopan yhteisön sääntelyjärjestelmä olennaiset vaatimukset täyttävien liitettävien telelaitteiden markkinoille saattamiseksi, vapaan liikkuvuuden turvaamiseksi ja käyttöönottamiseksi. >EP:n äänestyksessä hyväksytty teksti> Tällä direktiivillä perustetaan Euroopan yhteisön sääntelyjärjestelmä yhdenmukaistetuilla taajuuskaistoilla toimivien radiolaitteiden markkinoille saattamiseksi, vapaan liikkuvuuden turvaamiseksi ja käyttöönottamiseksi sekä kiinteisiin verkkoihin liitettäville päätelaitteille. Tällä direktiivillä perustetaan myös Euroopan yhteisön sääntelyjärjestelmä televiestinnässä käytettävien radiolaitteiden vapaalle liikkuvuudelle. (Tarkistus 7) 2 artiklan e kohta >Alkuperäinen teksti> e) «yhdenmukaistetulla standardilla» komission toimeksiannosta tunnustetun standardointilaitoksen vahvistamaa teknistä eritelmää, joka noudattaa neuvoston direktiivissä 83/189/ETY eurooppalaisen vaatimuksen perustamiseksi säädettyjä menettelyjä ja jonka noudattaminen ei ole pakollista. >EP:n äänestyksessä hyväksytty teksti> e) «yhdenmukaistetulla standardilla» komission toimeksiannosta tunnustetun standardointilaitoksen vahvistamaa teknistä eritelmää, joka noudattaa neuvoston direktiivissä 83/189/ETY eurooppalaisen vaatimuksen perustamiseksi säädettyjä menettelyjä ja jonka noudattamista suositellaan ja voidaan kannustaa, vaikka se ei ole pakollista. (Tarkistus 8) 3 artikla >Alkuperäinen teksti> 1. Kaikkiin liitettäviin telelaitteisiin sovelletaan seuraavia yleisiä olennaisia vaatimuksia: >EP:n äänestyksessä hyväksytty teksti> 1. Edellä 2 artiklassa tarkoitetut päätelaitteet on rakennettava siten, että >EP:n äänestyksessä hyväksytty teksti> - a) laitteet tai niiden asianmukainen käyttö eivät aiheuta vaaraa käyttäjän tai muiden henkilöiden terveydelle tai turvallisuudelle; >EP:n äänestyksessä hyväksytty teksti> - aa) kohtuullisten mahdollisuuksien rajoissa laitteita voivat käyttää myös vammaiset käyttäjät tai laitteet voidaan mukauttaa heidän tarpeisiinsa; >Alkuperäinen teksti> a) direktiivin 73/23/ETY turvallisuutta koskevat olennaiset vaatimukset liitettävän telelaitteen jännitealueesta riippumatta; >EP:n äänestyksessä hyväksytty teksti> a) direktiivin 73/23/ETY turvallisuutta koskevat olennaiset vaatimukset päätelaitteen jännitealueesta riippumatta; >Alkuperäinen teksti> b) direktiivin 89/336/ETY sähkömagneettista yhteensopivuutta koskevat olennaiset vaatimukset. >EP:n äänestyksessä hyväksytty teksti> b) direktiivin 89/336/ETY sähkömagneettista yhteensopivuutta koskevat olennaiset vaatimukset. >Alkuperäinen teksti> 2. Kuhunkin liitettävään telelaitetyyppiin sovellettavat erityiset olennaiset vaatimukset voidaan valita 4 artiklan säännösten mukaisesti seuraavasta luettelosta: a) verkkoresurssien väärinkäytön estäminen, joka aiheuttaa muille kuin liitettävän telelaitteen käyttäjälle palvelun huononemista, jota ei voi hyväksyä; b) yhteentoimivuus verkon tai verkkojen välityksellä ja yhteisön laajuinen samantyyppisten avoimen televerkon liityntäpisteiden välinen siirrettävyys; c) maanpäälliseen tai avaruusradioviestintään jaetun ja radioliikenteeseen käytettävän spektrin tehokas käyttö. >EP:n äänestyksessä hyväksytty teksti> 2. Radiolaitteet rakennetaan siten, että ne käyttävät tehokkaasti maanpäälliselle/ avaruusradioviestinnälle osoitettua spektriä ja satelliitteihin liittyviä resursseja kansainvälisen teleliiton (ITU) radioliikennesäännösten ja Euroopan radioliikennekomitean (ERC) päätösten mukaisesti. Niiden laitteiden osalta, jotka on tarkoitettu käytettäväksi yksinomaan ITU:n radioliikennettä koskevan säännöksen RR S1.56 mukaisessa radioamatöörien radioliikennepalvelussa ja radioliikennettä koskevan säännöksen RR S1.57 mukaisessa radioamatöörien satelliittipalvelussa, olennaisten vaatimusten täyttäminen voidaan todistaa teknisellä eritelmällä, joka koskee ainoastaan radioamatööreille tarkoitetulle palvelulle myönnettyjen taajuusalueiden ulkopuolisten lähetysten rajoittamista, sanotun kuitenkaan rajoittamatta 8 artiklan soveltamista. >EP:n äänestyksessä hyväksytty teksti> 2a. Päätelaite on rakennettava siten, että >EP:n äänestyksessä hyväksytty teksti> a) estetään verkkoresurssien väärinkäyttö, joka aiheuttaa palvelun huononemisen, jota ei voida hyväksyä; >EP:n äänestyksessä hyväksytty teksti> b) se on yhteentoimiva verkon tai verkkojen kanssa. >EP:n äänestyksessä hyväksytty teksti> 2b. Komissio voi päättää 12 artiklassa säädetyn menettelyn mukaisesti, että tiettyyn laiteluokkaan kuuluva päätelaite on rakennettava siten, että >EP:n äänestyksessä hyväksytty teksti> a) se on siirrettävissä samantyyppisten verkon liityntäpisteiden välillä koko yhteisössä ja/tai että >EP:n äänestyksessä hyväksytty teksti> b) se sisältää takeet siitä, että käyttäjän yksityisyyden suoja turvataan ja/tai että >EP:n äänestyksessä hyväksytty teksti> c) siinä on tiettyjä ominaisuuksia, jotka mahdollistavat pääsyn hätä- ja turvallisuuspalveluihin. >EP:n äänestyksessä hyväksytty teksti> 2c. Komissio voi 12 artiklassa säädetyn menettelyn mukaisesti päättää sellaisten ihmisten puolesta, joilla on erityistarpeita, että päätelaitteissa, joita voivat käyttää ihmiset, joilla on erityistarpeita, on oltava tiettyjä ominaisuuksia. >EP:n äänestyksessä hyväksytty teksti> 2d. Yhdenmukaistettujen standardien osalta kunkin radiopäätelaitetyypin olennaisia vaatimuksia koskevat eritelmät laatii ETSI. (Tarkistus 9) 4 artikla >Alkuperäinen teksti> Sovellettavien olennaisten erityisvaatimusten määrittäminen >EP:n äänestyksessä hyväksytty teksti> Liityntäpisteiden eritelmien julkistaminen >Alkuperäinen teksti> 1. Komissio määrittää kuhunkin liitettävään telelaitetyyppiin sovellettavat olennaiset erityisvaatimukset 12 artiklassa säädetyn menettelyn mukaisesti. Valitessaan liitettäviin telelaitetyyppeihin sovellettavia olennaisia erityisvaatimuksia komissio kiinnittää perustelluissa tapauksissa huomiota >EP:n äänestyksessä hyväksytty teksti> 1. Jäsenvaltiot ilmoittavat komissiolle sääntelemänsä radiorajapinnat, jos niistä ei ole tehty ilmoitusta direktiivin 83/189/ETY säännösten mukaisesti. Kuultuaan 12 artiklassa tarkoitettua komiteaa komissio laatii vastaavuuden ilmoitettujen rajapintojen välillä ja määrittää laiteluokille osoittimen, joka on julkaistava Euroopan yhteisöjen virallisessa lehdessä. >Alkuperäinen teksti> a) terveyden suojeluun; b) vammaisille käyttäjille tarkoitettuihin ominaisuuksiin; c) hätä- ja turvallisuuspalveluihin tarkoitettuihin ominaisuuksiin; d) yksityisyyden suojaan. >Alkuperäinen teksti> Liitettäviin telelaitetyyppeihin sovellettavat olennaiset erityisvaatimukset on julkaistava Euroopan yhteisöjen virallisessa lehdessä. >Alkuperäinen teksti> 2. Jäsenvaltioiden on ilmoitettava komissiolle avoimen televerkon liityntäpistetyypeistä, jotka ovat käytettävissä tai jotka on määrä ottaa käyttöön, heti kun ne tietävät asiasta. Komissio puolestaan ilmoittaa olemassa olevista ja suunnitelluista avoimen televerkon liityntäpistetyypeistä 12 artiklassa tarkoitetulle komitealle, jäljempänä «komitea». >EP:n äänestyksessä hyväksytty teksti> 2. Jäsenvaltioiden on ilmoitettava komissiolle televerkon liityntäpistetyypeistä, joita käyttävät yleisölle palveluita tarjoavat verkot. Jäsenvaltiot valvovat, että verkko-operaattorit, jotka tarjoavat yleisölle palveluita, julkaisevat ja päivittävät säännöllisesti täsmälliset ja asianmukaiset tekniset eritelmät, jotka koskevat näitä verkon liitäntäpisteitä. Näiden eritelmien on oltava riittävän yksityiskohtaiset, jotta päätelaitteiden suunnittelu on mahdollista. >Alkuperäinen teksti> 3. Jäsenvaltiot huolehtivat siitä, että kaikkien verkkojen operaattorit julkaisevat ja ajantasaistavat säännöllisesti käytettävissä olevien avoimen tietoliikenneverkon liityntäpisteiden ja tuettujen liitettävien telelaitetyyppien täsmälliset ja riittävät tekniset eritelmät. Eritelmien on oltava riittävän yksityiskohtaisia, jotta yhteensopivien liitettävien telelaitteiden suunnittelu on mahdollista. (Tarkistus 10) 5 artikla >Alkuperäinen teksti> 1. Jos liitettävä telelaite täyttää yhdenmukaistetut standardit, joiden viitenumerot on julkaistu Euroopan yhteisöjen virallisessa lehdessä, jäsenvaltiot olettavat, että 3 ja 4 artiklassa tarkoitetut olennaiset vaatimukset, joihin kyseisiä standardeja sovelletaan, on täytetty. Valmistajan halutessa ja erityisesti yhdenmukaistetun standardin puuttuessa asiaankuuluvien olennaisten vaatimusten täyttäminen voidaan osoittaa asiaankuuluvien olennaisten vaatimusten kannalta sopivan teknisen eritelmän avulla. >EP:n äänestyksessä hyväksytty teksti> 1. Jos radio- ja telepäätelaite täyttää yhdenmukaistetut standardit, joiden viitenumerot on julkaistu Euroopan yhteisöjen virallisessa lehdessä, jäsenvaltiot olettavat, että 3 ja 4 artiklassa tarkoitetut olennaiset vaatimukset, joihin kyseisiä standardeja sovelletaan, on täytetty. Yhdenmukaistetun standardin puuttuessa asiaankuuluvien olennaisten vaatimusten täyttäminen voidaan osoittaa asiaankuuluvien olennaisten vaatimusten kannalta sopivan yleisesti saatavilla olevan eritelmän avulla 9 artiklan 4 kohdassa säädetyn menettelyn mukaisesti. >Alkuperäinen teksti> 2. Kun jäsenvaltio tai komissio katsoo, ettei 1 kohdassa tarkoitettu yhdenmukaistettu standardi täytä 3 artiklan 2 kohdassa ja 4 artiklan 1 kohdassa tarkoitettuja olennaisia erityisvaatimuksia, komissio tai jäsenvaltio, jota asia koskee, saattaa asian komitean käsiteltäväksi ja käynnistää 12 artiklan mukaiset menettelyt. >EP:n äänestyksessä hyväksytty teksti> 2. Kun jäsenvaltio tai komissio katsoo, ettei 1 kohdassa tarkoitettu yhdenmukaistettu standardi tai eritelmä täytä 3 artiklan 2 kohdassa tarkoitettuja olennaisia vaatimuksia, jotka sen on tarkoitus kattaa, komissio tai jäsenvaltio, jota asia koskee, saattaa asian komitean käsiteltäväksi. >EP:n äänestyksessä hyväksytty teksti> Komissio voi komiteaa kuultuaan ja 12 artiklassa säädetyn menettelyn mukaisesti ilmoittaa yhdenmukaistetun standardin tulkinnan suuntaviivat ja julkaista luettelon yhdenmukaistettuun standardiin tehdyistä korjauksista ennen tämän virallista korjaamista. Komissio voi komiteaa kuultuaan ja 12 artiklassa säädetyn menettelyn mukaisesti luopua yhdenmukaistettujen standardien julkaisemisesta Euroopan yhteisöjen virallisessa lehdessä. (Tarkistus 20) 6 artiklan 2 kohta >Alkuperäinen teksti> 2. Jäsenvaltioiden on huolehdittava siitä, että liitettävän telelaitteen liittämistä sopivaan avoimen televerkon liityntäpisteeseen ei evätä teknisen yhteensopimattomuuden vuoksi, jos kyseinen laite täyttää 3 artiklassa olevat vaatimukset. >EP:n äänestyksessä hyväksytty teksti> 2. Jäsenvaltioiden on huolehdittava siitä, että verkko-operaattorit eivät kieltäydy yhdistämästä radio- ja telepäätelaitetta asianmukaiseen verkon liityntäpisteeseen teknisin perustein, jos kyseinen laite täyttää 3 artiklassa olevat vaatimukset, lukuunottamatta hätätapauksia, joissa verkon suojelu edellyttää välittömästi tapahtuvaa laitteiden poiskytkentää, ja joissa käyttäjälle voidaan tarjota vaihtoehtoinen ratkaisu. (Tarkistus 13) 6 artiklan 3 a kohta (uusi) >EP:n äänestyksessä hyväksytty teksti> 3a. Kun teleoperaattori voi osoittaa, että direktiivin mukaiseksi julistettu telepäätelaite aiheuttaa vahinkoa tämän verkolle tai että sitä ei käytetä asianmukaisesti, valvontaviranomainen voi antaa luvan siihen, että teleoperaattori kieltää tämän laitteen liittämisen verkkoonsa. Jäsenvaltioiden on ilmoitettava tällaisen luvan antamisesta komissiolle. (Tarkistus 21) 7 artikla >Alkuperäinen teksti> 1. Jos jäsenvaltio toteaa, että liitettävä telelaite, joka saatetaan markkinoille sen alueella, ei täytä kyseisen liitettävän telelaitetyypin kannalta merkityksellisiä olennaisia vaatimuksia, sen on toteutettava kaikki aiheelliset toimenpiteet poistaakseen tällaiset tuotteet markkinoilta taikka estääkseen niiden saattamisen markkinoille. >EP:n äänestyksessä hyväksytty teksti> 1. Jos jäsenvaltio toteaa, että tämän direktiivin alaan kuuluva laite ei täytä 3 artiklassa esitettyjä vaatimuksia, välttääkseen vaatimuksenmukaisuuden puuttumisen seuraukset sen on toteutettava alueellaan kaikki aiheelliset ja oikeassa suhteessa olevat toimenpiteet, joita ovat operaattoreille annettavat valtuudet kieltäytyä liittämästä laitetta verkkoihinsa, laitteen poistaminen markkinoilta, sen markkinoille saattamisen estäminen tai sen vapaan liikkuvuuden rajoittaminen. >Alkuperäinen teksti> 2. Kyseisen jäsenvaltion on heti ilmoitettava komissiolle vaatimustenmukaisuuden puuttumista koskevista päätöksistä sekä ilmoitettava päätöksensä perustelut ja se, johtuuko vaatimustenmukaisuuden puuttuminen >EP:n äänestyksessä hyväksytty teksti> 2. Kyseisen jäsenvaltion on heti ilmoitettava komissiolle ja muille jäsenvaltioille tällaisista toimenpiteistä sekä ilmoitettava päätöksensä perustelut ja se, johtuuko vaatimustenmukaisuuden puuttuminen >Alkuperäinen teksti> a) edellä 5 artiklassa tarkoitettujen yhdenmukaistettujen standardien virheellisestä soveltamisesta; >EP:n äänestyksessä hyväksytty teksti> a) edellä 5 artiklassa tarkoitettujen yhdenmukaistettujen standardien virheellisestä soveltamisesta; >Alkuperäinen teksti> b) edellä 5 artiklassa tarkoitetuissa yhdenmukaistetuissa standardeissa olevista puutteista; >EP:n äänestyksessä hyväksytty teksti> b) edellä 5 artiklassa tarkoitetuissa yhdenmukaistetuissa standardeissa olevista puutteista; >Alkuperäinen teksti> c) epäasianmukaisen teknisen eritelmän käytöstä. >EP:n äänestyksessä hyväksytty teksti> c) edellä 3 artiklassa tarkoitettujen vaatimusten täyttymättä jäämisestä, kun laite ei täytä 5 artiklan 1 kohdan tarkoittamia standardeja. >Alkuperäinen teksti> 3. Jos 2 kohdassa tarkoitettu vaatimustenmukaisuuden puuttuminen perustuu sovellettavissa yhdenmukaistetuissa standardeissa oleviin puutteisiin, komissio saattaa asian vaatimustenmukaisuuden komitean käsiteltäväksi kahden kuukauden kuluessa jäsenvaltion ilmoittamisen ajankohdasta. >EP:n äänestyksessä hyväksytty teksti> 3. Jos 1 kohdassa tarkoitettu päätös perustuu 5 artiklassa tarkoitettujen yhdenmukaistettujen standardien vääränlaiseen soveltamiseen tai puuttuvaan vaatimustenmukaisuuteen, kun laite ei täytä 5 artiklan 1 kohdassa tarkoitettuja standardeja, komissio kuulee asianomaisia osapuolia mahdollisimman pian. Jos komissio kuulemisten jälkeen toteaa, että toimenpide on oikeutettu, se tiedottaa asiasta välittömästi toimenpiteen toteuttaneelle jäsenvaltiolle sekä muille jäsenvaltioille. >EP:n äänestyksessä hyväksytty teksti> Jos 1 kohdassa tarkoitettu päätös perustuu standardeissa oleviin puutteisiin, komissio saattaa asian komitean käsiteltäväksi kahden kuukauden kuluessa, ja komitea antaa lausuntonsa 12 artiklassa tarkoitetun menettelyn mukaisesti. Jos komissio kuulemisten jälkeen toteaa, että toimenpide on oikeutettu, se tiedottaa asiasta välittömästi toimenpiteen toteuttaneelle jäsenvaltiolle sekä muille jäsenvaltioille ja käynnistää 5 artiklan 2 kohdassa tarkoitetun menettelyn. >Alkuperäinen teksti> 4. Komissio ilmoittaa jäsenvaltiolle kaikkien 3 kohdan mukaisesti käynnistettyjen menettelyjen etenemisestä ja tuloksesta. >EP:n äänestyksessä hyväksytty teksti> 4. Komissio ilmoittaa jäsenvaltiolle kaikkien 3 kohdan mukaisesti käynnistettyjen menettelyjen etenemisestä ja tuloksesta. >EP:n äänestyksessä hyväksytty teksti> 4a. Komissio ylläpitää rekisteriä jäsenvaltioiden ilmoittamista tapauksista. (Tarkistus 23) 8 artikla >Alkuperäinen teksti> 1. Jos valmistajat tai niiden yhteisöön sijoittautuneet valtuutetut edustajat saattavat yhteisön markkinoille tuotteita, jotka eivät ole niihin sovellettavien olennaisten vaatimusten mukaisia, niillä on vastuu direktiivin 85/374/ETY 9 artiklassa kuvatusta vahingosta ja vaatimustenmukaisuuden puuttumisesta välittömästi aiheutuneesta taloudellisesta vahingosta. Taloudellinen vahinko ei sisällä ennakoituja voittoja. >EP:n äänestyksessä hyväksytty teksti> 1. Jos valmistajien tai tuotteiden yhteisön markkinoille saattamisesta vastuussa olevien toimittajien tuotteet eivät täytä asianmukaisia yhtenäistettyjä normeja eivätkä ole niihin sovellettavien olennaisten vaatimusten mukaisia, niillä on vastuu direktiivin 85/374/ETY 9 artiklassa kuvatusta mille tahansa osapuolelle aiheutuneesta vahingosta ja vaatimustenmukaisuuden puuttumisesta aiheutuneesta taloudellisesta vahingosta. Taloudellinen vahinko ei sisällä ennakoituja voittoja. >Alkuperäinen teksti> 2. Valmistajat tai niiden yhteisöön sijoittuneet valtuutetut edustajat eivät ole vastuussa 1 kohdassa määritellyistä vahingoista, jos se voi osoittaa, että sitä olennaista vaatimusta tai niitä olennaisia vaatimuksia, jota tai joita sen valmistama tuote ei täytä, ei ollut määritelty 4 artiklan säännösten mukaisesti laitteen markkinoille saattamisen ajankohtana. >EP:n äänestyksessä hyväksytty teksti> 2. Valmistajat tai niiden yhteisöön sijoittuneet valtuutetut edustajat eivät ole vastuussa 1 kohdassa määritellyistä vahingoista, jos se voi osoittaa, että sitä olennaista vaatimusta tai niitä olennaisia vaatimuksia, jota tai joita sen valmistama tuote ei täytä, ei ollut määritelty 4 artiklan säännösten mukaisesti laitteen markkinoille saattamisen ajankohtana tai jos ne pystyvät todistamaan, että he eivät tarkoittaneet laitetta käytettäväksi yhteisön alueella ja että laitteen yhteisön markkinoille saattamisesta vastuussa olleelle toimittajalle oli annettu tästä asianmukainen ilmoitus. (Tarkistus 15) 11 artiklan 1 ja 2 kohta >Alkuperäinen teksti> 1. Olennaisten vaatimusten mukaisessa liitettävässä telelaitteessa on oltava liitteessä IV tarkoitettu CE-vaatimustenmukaisuusmerkintä. Sen kiinnittää valmistaja tai sen yhteisössä oleva valtuutettu edustaja. Aiheellisissa tapauksissa siihen on liitettävä 10 artiklan 2 kohdassa tarkoitettu ilmoitetun tarkastuslaitoksen tunnusnumero. Laitteeseen saa kiinnittää muita merkintöjä, jos ne eivät heikennä CE-merkinnän näkyvyyttä ja luettavuutta. >EP:n äänestyksessä hyväksytty teksti> 1. Kaikkien olennaisten vaatimusten sekä kaikkien sovellettavien direktiivien mukaisessa radio- ja telepäätelaitteessa on oltava liitteessä IV tarkoitettu CE-vaatimustenmukaisuusmerkintä. Sen kiinnittää valmistaja tai sen yhteisössä oleva valtuutettu edustaja. Mahdollisuuksien mukaan siihen on liitettävä 10 artiklan 2 kohdassa tarkoitettu ilmoitetun tarkastuslaitoksen tunnusnumero sekä kaikki muut asiaan kuuluvat tiedot, jotka mahdollistavat olennaisten vaatimusten täyttymättä jäämisestä vastuussa olevan oikeushenkilön tunnistamisen. Jos vaatimuksenmukaisuus perustuu yhdenmukaistettujen standardien noudattamiseen, merkintään voidaan sisällyttää tai lisätä viittaus standardiin. Laitteeseen saa kiinnittää muita merkintöjä, jos ne eivät heikennä CE-merkinnän näkyvyyttä ja luettavuutta ja jos ne on selvästi erotettavissa siitä. >Alkuperäinen teksti> 2. Riippumatta siitä, onko liitettävä telelaite asiaankuuluvien olennaisten vaatimusten mukainen vai ei, siihen ei saa kiinnittää merkintöjä, jotka voivat johtaa kolmansia osapuolia harhaan liitteessä IV määritellyn CE-merkinnän merkityksen ja muodon osalta. >EP:n äänestyksessä hyväksytty teksti> 2. Riippumatta siitä, onko radio- ja telepäätelaite yhdenmukaistettujen standardien mukainen vai ei, siihen ei saa kiinnittää merkintöjä, jotka voivat johtaa kolmansia osapuolia harhaan liitteessä IV määritellyn CE- merkinnän merkityksen ja muodon osalta. (Tarkistus 16) 12 artikla >Alkuperäinen teksti> 1. Komissiota avustaa vaatimustenmukaisuuden arviointi ja markkinoiden valvontakomitea (TCAM), joka on neuvoa-antava ja joka koostuu jäsenvaltioiden edustajista ja jonka puheenjohtajana on komission edustaja. >EP:n äänestyksessä hyväksytty teksti> 1. Komissiota avustaa vaatimustenmukaisuuden arviointi ja markkinoiden valvontakomitea (TCAM), joka on neuvoa-antava ja joka koostuu jäsenvaltioiden edustajista ja jonka puheenjohtajana on komission edustaja. Komissio kuulee televerkkojen tarjoajien, kuluttajien ja valmistajien edustajia jatkuvasti. Se ilmoittaa säännöllisesti komitealle näiden kuulemisten tuloksista. >Alkuperäinen teksti> 2. Komiteaa on kuultava 4, 5 ja 7 artiklassa säädetyistä asioista. >EP:n äänestyksessä hyväksytty teksti> 2. Komiteaa on kuultava 3, 4, 5 ja 6 artiklassa säädetyistä asioista. Kokousten esityslistat ja asiaankuuluvat asiakirjat julkaistaan viipymättä myös Internetissä. >Alkuperäinen teksti> 3. Komiteaa voidaan kuulla tarvittaessa tämän direktiivin toimivuuteen liittyvien valvontatehtävien tehokkuudesta. >EP:n äänestyksessä hyväksytty teksti> 3. Komiteaa voidaan kuulla tarvittaessa tämän direktiivin toimivuuteen liittyvien valvontatehtävien tehokkuudesta. >Alkuperäinen teksti> 4. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >EP:n äänestyksessä hyväksytty teksti> 4. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >Alkuperäinen teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >EP:n äänestyksessä hyväksytty teksti> Lausunto merkitään pöytäkirjaan ja julkaistaan viipymättä myös Internetissä; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >Alkuperäinen teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon, ja tehtävä päätös kuukauden kuluessa komitean lausunnon saatuaan. >EP:n äänestyksessä hyväksytty teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon, ja tehtävä päätös kuukauden kuluessa komitean lausunnon saatuaan. >Alkuperäinen teksti> 5. Komissio kuulee määräajoin televerkkojen tarjoajien, kuluttajien ja valmistajien edustajia. Se ilmoittaa säännöllisesti komitealle näiden kuulemisten tuloksesta. (Tarkistus 17) 13 artikla >Alkuperäinen teksti> Komissio tutkii tämän direktiivin toimivuuden ja antaa siitä Euroopan parlamentille ja neuvostolle kertomuksen ensimmäisen kerran viimeistään [31 päivänä joulukuuta 1999] ja sen jälkeen joka kolmas vuosi. Direktiivin toimivuutta tarkasteltaessa muun muassa arvioidaan, onko direktiivin soveltamisala pidettävä entisellään vai onko sitä supistettava tekniikan kehityksen perusteella. Kertomuksessa käsitellään asiaa koskevien standardien laatimisessa tapahtunutta kehitystä sekä täytäntöönpanon yhteydessä mahdollisesti esiintyneitä ongelmia. Kertomuksessa selostetaan myös komitean toiminta pääpiirteittäin ja arvioidaan tapahtunut kehitys liitettävien telelaitteiden avointen ja kilpailukykyisten markkinoiden toteuttamisessa yhteisön tasolla. Erityisesti kertomuksessa tutkitaan, ovatko kaikkien direktiivin soveltamisalaan kuuluvia päätelaiteluokkia koskevat olennaiset vaatimukset yhä tarpeen. >EP:n äänestyksessä hyväksytty teksti> Komissio tutkii tämän direktiivin toimivuuden ja antaa siitä Euroopan parlamentille ja neuvostolle kertomuksen ensimmäisen kerran viimeistään [31 päivänä joulukuuta 1999] ja sen jälkeen joka kolmas vuosi. Direktiivin toimivuutta tarkasteltaessa muun muassa arvioidaan, onko direktiivin soveltamisala pidettävä entisellään vai onko sitä supistettava tekniikan kehityksen perusteella ja kuinka radio- ja telepäätelaitteiden markkinoille saattamista ja käyttöönottoa koskevaa sääntelyä olisi kehitettävä a) sen varmistamiseksi, että yhteisön tasolla päästään yhtenäiseen järjestelmään kaikkien radio- ja telepäätelaitteiden osalta; b) televiestinnän, audiovisuaalisen ja tietotekniikan alan lähentymisen mahdollistamiseksi; c) sääntelytoimenpiteiden yhdenmukaistamiseksi kansallisella tasolla. Kertomuksessa käsitellään asiaa koskevien standardien laatimisessa tapahtunutta kehitystä sekä täytäntöönpanon yhteydessä mahdollisesti esiintyneitä ongelmia. Kertomuksessa selostetaan myös komitean toiminta pääpiirteittäin ja arvioidaan tapahtunut kehitys telepäätelaitteiden avointen ja kilpailukykyisten markkinoiden toteuttamisessa yhteisön tasolla. Erityisesti kertomuksessa tutkitaan, ovatko kaikkien direktiivin soveltamisalaan kuuluvia päätelaiteluokkia koskevat olennaiset vaatimukset yhä tarpeen. (Tarkistus 18) 14 artiklan 1 kohta >Alkuperäinen teksti> 1. Yhdenmukaistettuja standardeja tai niiden osia, jotka on määritelty direktiivillä 91/263/ETY ja/tai direktiivillä 93/97/ETY vahvistetuissa yhteisissä teknisissä määräyksissä, voidaan käyttää perustana olettamukselle, että 3 artiklan 2 kohdassa ja 4 artiklan 1 kohdassa tarkoitettuja olennaisia erityisvaatimuksia on noudatettu, kunnes komissio julkaisee Euroopan yhteisöjen virallisessa lehdessä tiedon, ettei niitä enää sovelleta. >EP:n äänestyksessä hyväksytty teksti> 1. Yhdenmukaistettuja standardeja tai niiden osia, jotka on määritelty direktiivillä 91/263/ETY ja/tai direktiivillä 93/97/ETY vahvistetuissa yhteisissä teknisissä määräyksissä, voidaan käyttää perustana olettamukselle, että 3 artiklassa tarkoitettuja olennaisia erityisvaatimuksia on noudatettu. Komissio julkaisee välittömästi tämän direktiivin tultua voimaan Euroopan yhteisöjen virallisessa lehdessä luettelon viittauksista näihin standardeihin. (Tarkistus 19) 16 artikla >Alkuperäinen teksti> Kumotaan direktiivi 91/263/ETY ja direktiivi 93/97/ETY ja direktiivin 93/68/ETY 11 artikla. >EP:n äänestyksessä hyväksytty teksti> Kyseisen direktiivin tultua voimaan direktiiviä 91/263/ETY ja direktiiviä 93/97/ETY ja direktiivin 93/68/ETY 11 artiklaa ei sovelleta enää yhteisössä tai niissä kolmansissa maissa valmistettuihin radio- ja telepäätelaitteisiin, jotka myöntävät yhteisössä valmisteluille radio- ja telepäätelaitteille vastavuoroisen tai samanlaisen kohtelun. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi liitettävistä telelaitteista ja niiden vaatimustenmukaisuuden vastavuoroisesta tunnustamisesta (KOM(97)0257 - C4-0275/97 - 97/0149(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(97)0257 - 97/0149(COD)) ((EYVL C 248, 14.8.1997, s. 4.)), - ottaa huomioon EY:n perustamissopimuksen 189 b artiklan 2 kohdan ja 100 a artiklan, joiden mukaisesti komissio on antanut ehdotuksen parlamentille (C4-0275/97), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0023/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.